Josef František

Josef František (født 7. oktober 1914 i Otaslavice i den mähriske tsjekkiske del av Østerrike-Ungarn, død 8. oktober 1940 i Ewell i Surrey i England) var en tsjekkisk kampflyver.

Liv og virke

Bakgrunn
František var sønn av en snekker. Etter skolen gikk han i lære for å bli låsesmed, men sluttet seg så til hjemlandets flyvåpen.

Militær flyver
Under sin korte flyverkarriere rakk František å fly i det tsjekkiske flyvåpen (inntreden i 1934, ferdig utdannet 1936, med en Avia B-534), det polske, det franske og det britiske flyvåpen. Han anses som det britiske flyvåpens (RAFs) mest fremgangsrike jagerpilot under andre verdenskrig.

František var udisiplinert både som privatperson og som flyver. Et vilt levesett medførte tidlig at han ble degradert og skulle ha fått avskjed dersom han ikke likevel ble ansett som en så fremragende flyver.

Han fikk sin utdannelse i det tsjekkoslovakiske flyvåpen. Ved den tyske innmarsjen planla František å komme seg til Frankrike, men ble tilbudt og aksepterte tjeneste i det polske flyvåpen.

Etter Polens sammenbrudd begav han seg via Romania og Beirut til Frankrike, der han tjenestegjorde i det franske flyvåpen under krigen mot tyskerne.

Etter den franske kapitulasjonen begav han seg til England og havnet i RAFs polske divisjon. Her fikk han raskt ry som en meget udisiplinert pilot. Han brøt stadig ut av formasjoner og førte stort sett luftkrigen etter sitt eget hode av polakkene kalt «metoda Frantiszka». Engelskmennene i RAF, som kalte František «the lone wolf», sa nedsettende at ikke en gang polakkene ville fly med ham.

Ved sin død hadde František på grunn av disiplinære tiltak status som gjest i den polske divisjonen, dette for at man skulle unngå å forflytte ham og idet andre tiltak hadde vist seg nytteløse. Han skulle få fly ut med ledige fly, brøt gjerne ut av formasjonen over Kent og spesialiserte seg på aleneflyvende tyskere på hjemvei. Mellom 2. og 30. september skjøt han med 17 tyske fly (og hadde nok en sannsynlig nedskyting), blant dem ni Bf 109-jagere, seks Heinkel He 111 bombefly og ett Junkers Ju 88 bombefly. Den 20. september tildelte kong Georg VI ham Distinguished Flying Medal. Hans siste bekreftede nedskyting var av en Bf 109 nær Brooklands i Surrey den 30. september 1940.

Han døde i en uforklarlig ulykke under rutineflyving.

Referanser

Litteratur 
 Battle of Britain: Remembering the Czech aces among 'The Few'  – 20-09-2005 – Radio Prague
 Lynne Olson/Stanley Cloud: For your Freedom and Ours. The Kosciuszko Squadron – Forgotten Heroes of World War II, Arrow Books, London 2004, ISBN 978-0-09-942812-1, S.
 RAF Top Scorers in the Battle
 Jiří Rajlich: Josef František in: Lotnictwo Wojskowe nr 2/1999 (in Polish)

Flyveress
Personer fra Okres Prostějov